Ερωτήσεις για το θέμα Διπλωματικής (αναγνώριση συναισθημάτων με χρήση A.I. από οπτικοακουστικό υλικό).

Κύριε Ψαράκη, ήθελα να ρωτήσω κάποια πράγματα για το θέμα της διπλωματικής που είχαμε συζητήσει την Παρασκευή για να την σχηματίσω σαν ιδέα πιο καλά στη σκέψη μου.

Δεν έχω αμφιβολίες εάν μου αρέσει το θέμα, είμαι σίγουρος πως είναι κάτι που με ενδιαφέρει απλά έχω ανασφάλεια για τον τρόπο προσέγγισης του θέματος λόγω του ότι δεν έχω προηγούμενη εμπειρία με διπλωματική και περιορισμένες γνώσεις πάνω στα νευρωνικά δίκτυα.

Εάν δεν παρανόησα το υλικό από την βάση δεδομένων που βρήκατε είναι οπτικοακουστικό και έχω απορία εάν για την κατηγοριοποίηση είναι απαραίτητα δύο νευρωνικά δίκτυα ένα που επεξεργάζεται ήχο και ένα που επεξεργάζεται βίντεο, και αν ναι πως αυτά τα δύο θα συνομιλούν και θα συνεργάζονται, ενώ ακόμα δεν ξέρω ποια είναι η δομή των δικτύων που επεξεργάζονται ήχο, διότι έχω συναντήσει μόνο συνελικτικά δίκτυα που επεξεργάζονται εικόνες (ασπρόμαυρες), φαντάζομαι αυτά θα είναι παρόμοια με αυτά που επεξεργάζονται βίντεο χωρίς ήχο.

Εάν πάλι ένα δίκτυο είναι αυτό που θα κάνει την κατηγοριοποίηση και θα παίρνει ως είσοδο και τον ήχο και τις εικόνες, δυσκολεύομαι να φανταστώ και αυτού την αρχιτεκτονική.

Επίσης ήθελα να ρωτήσω πόσες θα είναι οι κατηγορίες των συναισθημάτων που θα πρέπει να ξεχωρίζει το νευρωνικό δίκτυο.

Όσον αφορά την εξοικείωση μου με την pytorch σκέφτηκα μόλις τελειώσει η εξεταστική να εξασκηθώ κάνοντας τον επόμενο μήνα τις ασκήσεις από τα θέματα όρασης υπολογιστών, θα ένιωθα περισσότερη αυτοπεποίθηση και ασφάλεια όμως εάν είχα και κάποιον πιο πεπειραμένο από εμένα που να μπορούσα να του έστελνα απορίες πάνω στο κομμάτι pytorch, καταλαβαίνω όμως ότι αυτό μπορεί να μην είναι εφικτό προς το παρόν οπότε και θα αρχίσω την προσπάθεια μόνος.

Συγχωρέστε με εάν προτρέχω με τις απορίες αυτές ή εάν αυτές είναι κομμάτι της έρευνας που θα πρέπει να κάνω εγώ διαβάζοντας papers πάνω στο θέμα..

Έφτιαξα λογαριασμό στο skype για να μπορούμε να επικοινωνούμε πιο άνετα όπως είπατε.

Ιωάννης Καζιξής <https://join.skype.com/invite/MlDOsVvWcTZK>

Σας ευχαριστώ για τον χρόνο σας.